[{"text_idx": "#000000", "text": "Gwefan ystadegau sy'n ymwneud a\u0302'r Gymraeg \u2013 a rhagor"}, {"text_idx": "#000002", "text": "% yn gallu siarad Cymraeg yn o\u0302l grwpiau oed 2021 (mapiau Cymuned)\n% yn gallu siarad Cymraeg (hecsagonau MSOA)\nMap siroedd: % yn gallu siarad Cymraeg, fesul oedran\n% yn gallu siarad Cymraeg, yn o\u0302l awdurdod lleol a grw\u0302p oed hyblyg\n% yn gallu siarad Cymraeg (map LSOAs)\nNifer yn gallu siarad Cymraeg (map yswigod LSOA)\nSiartiau Cyfrifiad 2011 a 2021: % yn siarad Cymraeg yn o\u0302l oed, fesul Awdurdod Lleol"}, {"text_idx": "#000005", "text": "Sgiliau yn y Gymraeg yn o\u0302l oed, fesul awdurdod lleol, yn 2011 a 2001\nSiarad Cymraeg yn o\u0302l oed, fesul awdurdod lleol, yn 2011 a 2001\nCymharu Cyfrifiad 2011 a\u0302 chyfrifiadau blaenorol"}, {"text_idx": "#000006", "text": "Iaith TGAU mewn ysgolion uwchradd a chanol cyfrwng Cymraeg neu ddwyieithog\nDysgu\u2019r Gymraeg mewn ysgolion uwchradd\nCategori cyfrwng dysgu ysgolion cynradd\nMap ysgolion yn o\u0302l categori iaith"}, {"text_idx": "#000010", "text": "Iaith TGAU mewn ysgolion uwchradd a chanol cyfrwng Cymraeg neu ddwyieithog"}, {"text_idx": "#000011", "text": "Mae diffiniadau Llywodraeth Cymru o gategori\u0308au cyfrwng dysgu ysgolion i\u2019w gweld yma (bydd yn agor tab newydd). Maen nhw\u2019n gymleth. Bwriad yr adran hon yw bwrw golwg ar rai ystadegau er mwyn ceisio deall natur yr ysgolion sy yn y wahanol gategori\u0308au."}, {"text_idx": "#000012", "text": "Mae pob ysgol oedd mewn un o\u2019r categori\u0301a\u0308u cyfrwng Cymraeg neu ddwyieithog wedi eu siartio yn y siartiau canlynol."}, {"text_idx": "#000013", "text": "Mae\u2019r siart isod yn dangos cymedr y ganran safodd arholiad TGAU yn Gymraeg ym mhob pwnc, heblaw am Gymraeg a Saesneg, Iaith a Llen."}, {"text_idx": "#000015", "text": "Mae siart rhyngweithiol tebyg i\u2019r un uchod yma: "}, {"text_idx": "#000016", "text": "Mae\u2019r siart isod wedi ei seilio ar niferoedd yn hytrach na chanrannau. Mae\u2019n plotio pob ysgol yn o\u0302l cymedr y nifer a safodd arholiad yn Saesneg (ar yr echelin-y ar y chwith) yn erbyn cymedr y nifer safodd yn Gymraeg ar draws y gwaelod ar yr echelin-x. Mae\u2019r llinell letdraws yn rhannu\u2019r ysgolion rhwng y rhai lle mae\u2019r rhan fwyaf o\u2019r disgyblion yn sefyll arholiadau yn Gymraeg (i\u2019r dde, o dan y llinell) a\u2019r rhai lle mae\u2019r rhan fwyaf yn sefyll arholiad yn Saesneg (i\u2019r chwith uwchben y llinell)"}, {"text_idx": "#000017", "text": "Ysgolion Cymraeg a dwyieithog: cymedr nifer yn sefyll TGAU yn o\u0302l iaith, 2016"}, {"text_idx": "#000018", "text": "Ran amlaf, Cymraeg (Iaith) yw\u2019r pwnc TGAU y mae bron pawb sy\u2019n derbyn addysg Gymraeg ac yn sefyll TGAU mewn unrhyw bwnc yn ei sefyll. Ond dydy pob ysgol cyfrwng Cymraeg ddim yn cynnig eu holl bynciau drwy\u2019r Gymraeg."}, {"text_idx": "#000019", "text": "Mae\u2019r pedair siart canlynol yn debyg ond wedi eu seilio ar flynyddoedd gwahanol, o 2013 i 2016. Mae pob ysgol uwchradd a chanol cyfrwng Cymraeg neu ddwyieithog wedi eu plotio eto, yn o\u0302l y ganran a safodd arholiad Cymraeg (iaith gyntaf) ar draws y gwaelod ac ar y chwith y ganran safodd arholiad Cymraeg yn yr ail bwnc uchaf o ran canran. Y tro hwn cyfrifir y canrannau ar sail yr holl ddisgyblion 15 oed (2013-15) neu ym Mlwyddyn 11 (2016)."}, {"text_idx": "#000020", "text": "I blant sy\u2019n derbyn addysg Gymraeg, pynciau craidd y Cwriwcwlwm Cenedlaethol yw\u2019r Gymraeg, Saesneg, Mathemateg a Gwyddoniaeth. Heblaw am y Gymraeg felly dim ond dau bwnc \u2013 Mathemateg a Gwyddoniaeth \u2013 y gellid disgwyl y gallai pob disgybl Cymraeg eu hastudio drwy\u2019r Gymraeg ymhob ysgol. Gan fod Gwyddoniaeth yn gallu cael ei gynnig fel un neu ragor o bynciau, yn anaml, os o gwbl, y bydd yr un ganran o blant 15 oed/Blwyddyn 11 yn sefyll arholiad ymhob un o\u2019r gwyddoniaethau unigol neu Wyddoniaeth (Craidd), hyd yn oed os yw\u2019r pynciau\u2019n cael eu dysgu drwy\u2019r Gymraeg. Yn aml iawn felly, Mathemateg yw\u2019r ail bwnc o ran canran, gan fod holl ddisgyblion Blwyddyn 11 yn gorfod ei hastudio. Ond nid yw pob ysgol cyfrwng Cymraeg hyd yn oed yn dysgu Mathemateg drwy\u2019r Gymraeg. (Dylid nodi y gall Mathemateg fod yn cael ei gynnig yn Gymraeg ond, yn debyg i Wyddoniaeth, mae mwy nag un arholiad Mathemateg \u2013 Cymwysiadau Mathemateg a Dulliau mewn Mathemateg. Os bydd rhai o\u2019r disgyblion yn sefyll un o\u2019r rheini a rhai eraill yn sefyll un arall, gallai canran \u2018yr ail bwnc\u2019 ymddangos yn is na phe caent yn cael eu cyfuno a\u2019u cyfrif yn un pwnc, \u2018Mathemateg\u2019.)"}, {"text_idx": "#000022", "text": "Ffynhonnell: gwnaed cais i Lywodraeth Cymru am y data sy\u2019n sail i\u2019r holl siartiau ar y tudalen hwn. Gellir ei lawrlwytho (ffeil Excel 312KB) yma."}, {"text_idx": "#000023", "text": "Mae\u2019r holl god R a ddefnyddiwyd i greu\u2019r siartiau uchod, ynghyd a\u0302 rhagor o ganlyniadau, i\u2019w weld yn "}, {"text_idx": "#000027", "text": "Yn amlwg, roedd y Deilliant yna yn anelu at sicrhau bod plant oedd yn gallu siarad Cymraeg yn astudio rhychwant o bynciau eraill drwy\u2019r Gymraeg. Dyma sut aeth y dangosydd o 2010 tan 2014, y tro olaf i\u2019r Llywodraeth adrodd ar eu strategaeth."}, {"text_idx": "#000028", "text": "I fesur llwyddiant Deilliant 3 rhaid cael data ar lefel disgybl unigol ac nid yw hynny ar gael ond i\u2019r byrddau arholi a\u2019r Llywodraeth. Dadansoddiadau tebyg ir rhai a gyflwynir yn y siartiau uchod yw\u2019r unig ffordd i geisio cael syniad am ehangder a datbygiad addysg cyfrwng Cymraeg o fewn ysgol ar hyn o bryd. Pe bai data ar gael i fesur Deilliant 3 fesul ysgol byddai posibliadau eraill."}]